section_heading: Mjesto ukopa
paragraph_text: Jurovski i petorica ostalih ljudi posložili su mrtva tijela na travu i svukli ih te odjeću naslagali na hrpu prije nego je Jurovski zapisao sav nakit koji je kod njih nađen. Jedino Marijino donje rublje nije sadržavalo nikakvog nakita što je Jurovskom bio dovoljan dokaz da joj je obitelj prestala vjerovati nakon što se ona još u svibnju sprijateljila s jednim od čuvara. Kada su tijela bila "potpuno ogoljena" bacili su ih u rudarsko okno te posuli sa sumpornom kiselinom kako bi ih unakazili i time onemogućili eventualnu kasniju identifikaciju. Tek u tom trenutku Jurovski je shvatio da je rupa duboka manje od tri metra te da tijela nisu u potpunosti potonula u mutnu vodu kao što je očekivao. Neuspješno je pokušao uništiti rudarsko okno koristeći ručne granate nakon čega su ga njegovi ljudi zakopali sa zemljom i granama.<ref>Rappaport, p. 199. Jurovski je ostavio trojicu muškaraca da čuvaju mjesto ukopa dok se on vratio u Ekaterinburg s torbom u kojoj se nalazilo 8,2 kilograma ukradenih dijamanata te kako bi podnio izvještaj Belobordovu i Gološčjokinu. Odlučeno je da je rupa u kojoj su tijela pokopana previše plitka.